jkorsvik/nowiki_second_scrape_merged huggingface dataset:
August Ahlqvist

August Ahlqvist (født 7. august 1826 i Kuopio, død 20. november 1889 i Helsingfors) var en finsk språkforsker og forfatter.
Ahlqvist var en utenomekteskapelig sønn av general L. M. Nordenstam og en kvinne fra arbeiderklassen, Maria Ahlqvist. Han gikk på skolen og gymnaset i Kuopio, før han begynte å studere i Helsingfors i 1844. I 1859 tok han lisensiateksamen og ble utnevnt til dosent i finske språk samme år. I 1863 etterfulgte han Elias Lönnrot som professor. Han var universitetets rektor i årene 1884–1887.
Ahlqvist satte seg fore å undersøke det finske språket vitenskapelig, og gjennomreiste derfor på 1850-tallet store områder ved Østersjøen, Karelen, Russland og Sibir. Han skrev lyrikk under pseudonymet «A. Oksanen», og oversatte fremmed litteratur til finsk.


== Referanser ==
Charles Texier

Charles Texier (født 29. august 1802 i Versailles, død 1. juli 1871 i Paris) var en fransk arkeolog og arkitekt.
Texier studerte ved École des beaux-arts fra 1823, ble arkitekt og ble ansatt som inspektør for de offentlige arbeidene i Paris i 1827. I 1828 fikk han ansvaret for å lede en arkeologisk ekspedisjon til Fréjus. Han gjennomførte også utgravninger i Ostia utenfor Roma. I 1833 utførte han en reise til Lilleasia, hvor han oppdaget den hettittiske byen Hattuša, som han holdt for å være en medisk by. I 1839 dro han ut på en ny reise til Armenia, Persia og Mesopotamia. I 1840 ble han utnevnt til professor i arkeologi ved Collège de France, og i 1843 til generalinspektør for sivile byggearbeider i Algérie.
Texier ble innvalgt i Académie des inscriptions et belles-lettres i 1855.


== Referanser ==
Neue Rundschau

Neue Rundschau (tysk «nytt rundskue») er et litteraturtidsskrift som utkommer hos forlaget S. Fischer Verlag i Tyskland. Tidsskriftet har bestått i over 100 år og er dermed ett av Europas eldste kulturtidsskrifter.
Tidsskriftet ble grunnlagt som et ukentlig tidsskrift av teaterkritikeren Otto Brahm og forleggeren Samuel Fischer i 1890 som Freie Bühne für modernes Leben («Fri scene for moderne liv»). Hensikten var fremfor alt å skaffe nye kunstretninger som naturalismen et talerør. I 1892 ble navnet endret til Freie Bühne für den Entwickelungskampf der Zeit («Fri scene for tidens utviklingskamp»), innholdet ble mer populært, og tidsskriftet begynte å utkomme månedlig. Otto Julius Bierbaum overtok redaksjonen i 1893 og endret navnet til Neue Rundschau. Han oppga stilligen etter fire måneder på grunn av uenigheter med forleggeren Samuel Fischer.
I det tyske keiserrikets siste år og under Weimarrepublikken var Neue Rundschau blant landets viktigste tidsskrift for moderne litteratur og essayistikk. Tilknytningen til Fischers forlag ga seg utslag i at forlaget her presenterte de nyeste utgivelsene av forlagets forfattere og lot dem bli anmeldt av kolleger. Blant andre Alfred Kerr og Robert Musil virket som kritikere.
Tidsskriftet ble forbudt i 1944, men ble nystiftet i Stockholm av Gottfried Bermann-Fischer året etter og fortsetter å utkomme.
Heinrich Hübschmann

Johann Heinrich Hübschmann (født 1. juli 1848 i Erfurt, død 20. januar 1908 i Freiburg im Breisgau) var en tysk orientalist. Han regnes som grunnlegger av den moderne armenske språkvitenskapen.
Hübschmann studerte i Jena, Leipzig og München. Han fikk habilitasjonen i 1875 i Leipzig, hvor han året etter ble ekstraordinær professor. I 1877 mottok han et professorat ved universitetet i Straßburg, hvor han ble til sin død.
Hübschmann påviste at armensk er en egen språkgren av de indoeuropeiske språkene.


== Referanser ==


== Eksterne lenker ==
(de) Liste over forelesninger ved Universitetet i Leipzig (vintersemestret 1875 til vintersemestret 1877)
Slaget ved Blackett Strait

Slaget ved Blackett Strait (japansk:ビラ・スタンモーア夜戦 Slaget ved Vila-Stanmore) var et sjøslag i Stillehavskrigen under andre verdenskrigen som utspilte seg den 6. mars 1943 i Blackett Strait mellom øyene Kolombangara og Arundel, Salomonøyene.


== Referanser ==


== Kilder ==
Brown, David (1990). Warship Losses of World War Two (engelsk). Naval Institute Press. ISBN 1-55750-914-X. 
Crenshaw, Russell Sydnor (1998). South Pacific Destroyer: The Battle for the Solomons from Savo Island to Vella Gulf (engelsk). Naval Institute Press. ISBN 1-55750-136-X. 
D'Albas, Andrieu (1965). Death of a Navy: Japanese Naval Action in World War II (engelsk). Devin-Adair Pub. ISBN 0-8159-5302-X. 
Donovan, Robert J. (2001). PT 109: John F. Kennedy in WWII (engelsk) (40th Anniversary Edition utg.). McGraw Hill (nytrykk). ISBN 0-07-137643-7. CS1-vedlikehold: Ekstra tekst (link)
Dull, Paul S. (1978). A Battle History of the Imperial Japanese Navy, 1941-1945 (engelsk). Naval Institute Press. ISBN 0-87021-097-1. 
Hara, Tameichi (1961). Japanese Destroyer Captain (engelsk). New York & Toronto: Ballantine Books. ISBN 0-345-27894-1. 
Kilpatrick, C. W. (1987). Naval Night Battles of the Solomons (engelsk). Exposition Press. ISBN 0-682-40333-4. 
Morison, Samuel Eliot (1958). Breaking the Bismarcks Barrier, vol. 6 av History of United States Naval Operations in World War II (engelsk). Castle Books. ISBN 0785813071. 
Roscoe, Theodore (1953). United States Destroyer Operations in World War Two (engelsk). Naval Institute Press. ISBN 0870217267. 
Hove, Duane T. (2003). American Warriors: Five Presidents in the Pacific Theater of World War II (engelsk). Burd Street Press. ISBN 1-57249-260-0. Arkivert fra originalen 26. april 2007. 


== Eksterne lenker ==
(en) Battle of Blackett Strait – kategori av bilder, video eller lyd på Commons 
(en) Battle of Blackett Strait – galleri av bilder, video eller lyd på Commons
League of Ireland 2011

League of Ireland 2011, også kjent som Airtricity League på grunn av en sponsoravtale, var den 91. sesongen av League of Ireland, den øverste fotballigaen i Irland. Ligaen er delt i to divisjoner, med Premier Division og First Division. Ligaen begynte 4. mars og ble ferdigspilt 29. oktober 2011.
Regjerende mester Shamrock Rovers forsvarte tittelen etter seieren mot UCD 25. oktober 2011.


== Premier Division ==


=== Tabell ===
Oppdatert 29. oktober


=== Klubber ===


=== Toppscorere ===


== Referanser ==
Den kongelige politieskorte

Den kongelige politieskorte (ofte kalt politieskorten eller bare eskorten) er en norsk politiavdeling som ble opprettet 11. mai 1945 og som er kongefamiliens livvaktavdeling.


== Oppgaver ==
Avdelingen har ansvaret for sikkerheten til Norges konge og kongefamilien, og utfører livvakttjenester for disse. Avdelingen har også ansvaret for sikkerheten til utenlandske statsoverhoder i forbindelse med statsbesøk til Norge. Videre har avdelingen ansvaret for livvakttjeneste til alle utenlandske kongelige mens de oppholder seg i Norge, privat eller offisielt.


== Organisering ==
Politieskorten består av utvalgt og spesialtrent politi. Disse er utvalgt til eget grunnkurs som må bestås. Kurset arrangeres i samarbeid med livvaktavsnittet ved Politiets Sikkerhetstjeneste (PST), som rekrutterer sine livvakter fra det samme kurset.
Fra 2022 overtok PST avdelingen fra Oslo politidistrikt.


== Referanser ==


== Eksterne lenker ==
Den Kongelige Politieskorte hos Kongehuset.no
Khorugh

Khorugh er hovedstad i Kuhistoni Badakhshon autonome provins i Tadsjikistan. Byen har ca 30 000 innbyggere. Khorugh ligger 2 200 meter over havet ved grensen mot Afghanistan der hvor elven Ghund renner sammen med elven Pjandzj.Khorugh er tilgjengelig via vei blant annet fra Osj i Kirgisistan (470 km) og fra hovedstaden Dusjanbe (527 km) og med fly fra Dusjanbe. Om vinteren (fra oktober til mars) er hovedveien fra Dusjanbe stengt på grunn av snø. Veien fra Osj gjennom Pamir er åpen hele året.


== Referanser ==


== Eksterne lenker ==
(en) Khorugh – kategori av bilder, video eller lyd på Commons
Sankt Michel lufthavn

S:t Michel lufthavn (IATA: MIK, ICAO: EFMI) er en flyplass i byen S:t Michel.


== Eksterne lenker ==
(fi) Offisielt nettsted 
(en) Mikkeli Airport – kategori av bilder, video eller lyd på Commons 
Mikkeli Airport
AIP Finland – Mikkeli Airport
Seinäjoki lufthavn

Seinäjoki lufthavn (IATA: SJY, ICAO: EFSI) er en flyplass i Ilmola utenfor byen Seinäjoki i Finland.


== Destinasjoner ==
Flyplassen har ikke rutetrafikk.


== Eksterne lenker ==
Offisielt nettsted 
(en) Seinäjoki Airport – kategori av bilder, video eller lyd på Commons
Albanias sosialdemokratiske parti

Albanias sosialdemokratiske parti (på albansk Partia Socialdemokrate e Shqipërisë, PSD) er et sosialdemokratisk parti i Albania grunnlagt 22. april 1991. Det har i mange år vært ledet av  Skënder Gjinushi, som var utdanningsminister fra 1987 til 1991. Partiet er medlem av Sosialistinternasjonalen.


== Valghistorie ==


=== Parlamentsvalg ===
Sissel Rogne

Sissel Rogne (født 1956) er en norsk genteknolog, direktør for Havforskningsinstituttet og professor II ved Institutt for biovitenskap ved Universitetet i Bergen.


== Karriere ==
Rogne tok hovedfag i biologi ved Universitetet i Oslo i 1982 og doktorgrad samme sted i 1990 med avhandlingen The molecular genetics of genes in lipid metabolism. Hun var direktør for Bioteknologinemnda fra 1999 til 2015 og var også professor II ved Institutt for samfunnsmedisinske fag, Universitetet i Bergen og ved Institutt for naturforvaltning, Universitetet for miljø- og biovitenskap. I 2016 tiltrådte hun som direktør for Havforskningsinstituttet i et seks års åremål. Hun er professor II ved Institutt for biovitenskap, Universitetet i Bergen.
Rogne har jobbet innen medisinsk forskning, akvakultur- og landbruksforskning, inkludert seks år som forskningsdirektør ved Universitetet for miljø- og biovitenskap. Hun har vært, og er, medlem av styrer og råd innenfor forskningsprogrammer, forskningsinstitutter og investeringsfond.Hun ble tildelt Akademikerprisen 2012 for sin fag- og forskningsinnsats innen genteknologi og bioteknologi.


== Referanser ==
Esa Tikkanen

Esa Kalervo Tikkanen (født 25. januar 1965 i Helsingfors) er en tidligere finsk ishockeyspiller og nåværende trener. Han spilte for NHL-lagene Edmonton Oilers, New York Rangers, St. Louis Blues, New Jersey Devils, Vancouver Canucks, Florida Panthers og Washington Capitals i over 15 sesonger, og vant Stanley Cup fem ganger (med Edmonton i 1985, 1987, 1988 og 1990 og med New York i 1994).
Tikkanen er for øvrig kjent for sin finsk-engelsk. Han har også trent den norske klubben Frisk Asker Ishockey.


== Finlands landslag ==
Esa Tikkanen spilte 81 kamper for finske ishockeylandslag. Tikkanen deltok i to Canada-kopper, fem VM-turneringer og i Vinter-OL 1998.


== Referanser ==


== Eksterne lenker ==
(en) Esa Tikkanen – kategori av bilder, video eller lyd på Commons 
(en) Esa Tikkanen på Internet Movie Database 
(en) Esa Tikkanen – Olympedia 
(en) Esa Tikkanen – Sports-Reference (OL-resultater – arkivert) 
(en) Esa Tikkanen – National Hockey League (NHL) 
(en) Esa Tikkanen – Eurohockey.com 
(en) Esa Tikkanen – Hockeydb.com 
(en) Esa Tikkanen – Hockey-Reference.com 
(en) Esa Tikkanen – Eliteprospects.com
Serge Boisvert

Pierre Serge Boisvert (født 1. juni 1959 i Drummondville, Quebec) er en kanadisk tidligere trener og ishockey-spiller for Toronto Maple Leafs og Montreal Canadiens. Og i Japan for Sapporo Polaris i Sverige spilt for Västra Frölunda, og for  Vålerenga Hockey (1994 til 1998) i Norge, der han fikk NM-gull i 1998. Han vant Calder Cup i 1985. Han vant en Stanley Cup-mesterskapet i 1986 med Montreal.


== Hockey karrière ==
Serge Boisvert fra Fransk talene Drummondville, Quebec, ca en time fra Montreal. Hadde en briljant juniorkarriere i Sherbrooke Castors på slutten av 70-tallet, hvor han gjorde 124 poeng på 69 kamper i sin siste sesong, da som kaptein. Etter et par sesonger i AHL og en i Sapporo i Japan debuterte han for Toronto Maple Leafs i 1982. Deretter gikk han til selveste Montreal Canadiens hvor han tilbragte mye tid i AHL-laget. I 1985 vant han Calder Cup med Sherbrooke Canadiens. I 1986 ble han kalt opp til Montreal på slutten av sesongen, og fikk spille i sluttspillet. Det endte med Stanley Cup-mesterskap. Senere dro han til Europa og HC Davos før han spilte hele syv år i Frölunda HC. Kom til Vålerenga Hockey via Spektrum Flyers. Han spilte to fulle sesonger i Vålerenga og seks kamper i 98/99, og noterte seg for 102 poeng på 88 kamper. 


== Trener karrière ==
Serge Boisvert ble hovedtreneren til Frisk Asker Ishockey høsten 1999 etter han la opp som spiller for Vålerenga. I 2002 ledet han Frisk Asker til det norske mesterskapet over Storhamar Dragons. Boisvert takket nei til et comeback i Asker-klubben i 2010.   
Nå er Boisvert i trener-stallen til Montréal Canadiens i NHL siden 2009. 2004 til 2006 var han assistenttrener til det canadiske landslaget. 
Han er far til Érik Boisvert født 1996, som har spilt for Stavanger Oilers og Manglerud Star Ishockey.


== Referanser ==


== Eksterne lenker ==
(en) Serge Boisvert – Olympedia 
(en) Serge Boisvert – Sports-Reference (OL-resultater – arkivert) 
(en) Serge Boisvert – National Hockey League (NHL) 
(en) Serge Boisvert – Hockeydb.com 
(en) Serge Boisvert – Hockey-Reference.com 
(en) Serge Boisvert – Eliteprospects.com
Det republikanske folkepartiet

Det republikanske folkepartiet (tyrkisk: Cumhuriyet Halk Partisi, CHP) er et sekulært og sosialdemokratisk politisk parti i Tyrkia. Partiet ble formelt etablert 9. september 1923 av landets grunnlegger Mustafa Kemal Atatürk, og har røtter tilbake til nasjonalistiske grupper under den tyrkiske frigjøringskrigen fra 1919 til 1923. I 1920-årene spilte CHP en sentral rolle i avviklingen av Det osmanske rike, og den senere dannelsen av Republikken Tyrkia. Fra 1923 til 1946 styrte CHP landet som en ettpartistat.
Til tross for sitt maktmonopol støttet partiet offisielt et flerpartidemokrati etter vestlige normer. Partiet gikk således inn for menneskerettigheter, ytringsfrihet og sekularisering. 
Atatürk døde i 1938, og ble erstattet som partileder av İsmet İnönü. Etter andre verdenskrig åpnet İnönü opp for frie valg til nasjonalforsamlingen, noe som førte til at opposisjonen kom til makten på demokratisk vis i 1950. Siden den gang har CHP styrt landet ved flere anledninger, blant annet under İnönü og senere Bülent Ecevit. 
Partiet ledes av Kemal Kılıçdaroğlu og er Tyrkias nest største parti, med 133 av 550 mandater i nasjonalforsamlingen. CHP sitter i opposisjon mot president Recep Tayyip Erdoğans Rettferdighets- og utviklingsparti (AKP).


== Ideologi ==
Det republikanske folkepartiet beskriver seg selv først og fremst som kemalister, altså tilhengere av Tyrkias grunnlegger Mustafa Kemal Atatürk. Kemalismen er en særtyrkisk politisk ideologi og filosofi utarbeidet av Kemal selv, og oppsummert i seks punkter, på tyrkisk gjerne kalt «de seks piler» (tyrkisk: altı ok): republikanisme, populisme, sekularisme, revolusjonisme, nasjonalisme og etatisme.
Siden 1960-årene, og særlig under ledelse av partiformann Bülent Ecevit, har CHP etablert seg som et venstreorientert politisk parti. CHP har for eksempel vært medlem av Den sosialistiske internasjonale siden 1995, og deltatt på møter arrangert av Den progressive alliansen. Partileder Kılıçdaroğlu uttalte i 2015 at «ingen kan blande seg opp i alles liv» på spørsmål om homofile bør få gifte seg i tyrkiske moskéer, og har uttrykt støtte til LHBT-grupper i landet.


== Partiledere ==
Mustafa Kemal Atatürk (9. september 1923 – 10. november 1938)
İsmet İnönü (26. desember 1938 – 8. mai 1972)
Bülent Ecevit (14. mai 1972 – 30. oktober 1980)
Deniz Baykal (9. september 1992 – 18. februar 1995)
Hikmet Çetin (18. februar 1995 – 9. september 1995)
Deniz Baykal (andre periode, 9. september 1995 – 23. mai 1999)
Altan Öymen (23. mai 1999 – 30. september 2000)
Deniz Baykal (tredje periode, 30. september 2000 – 10. mai 2010)
Kemal Kılıçdaroğlu (10. mai 2010 – nå)


== Referanser ==


== Eksterne lenker ==
(tr) Offisielt nettsted 
(en) Republican People's Party – kategori av bilder, video eller lyd på Commons
Johan Pareli Nordhuus

Johan Pareli Nordhuus (født 19. juni 1849 i Brønnøy, død 6. juni 1923 på Syvollan i Brønnøy) var los for Vilhelm II av Tyskland på keiserens skip «Hohenzollern» når keiseren seilte i norske farvann.
Johan ble født på Hovøy ved Laukholmen i Brønnøy. Hans far var dampskipslos Hans Andreas Johnsen Nordhuus (1820–1889), som var sønn av stortingsrepresentant for Brønnøy hovedsogn, John Andersen Nordhuus (1785–1863). Johans mor var Kristiane Birgitte Pedersdatter (1818–1890), datter av sjømann og husmann på Indre Torget i Brønnøy; Peder Helgesen (1771–1828).
Keiser Vilhelm IIs reiser til Norge startet i 1889, og tok slutt ved utbruddet av første verdenskrig i 1914. I disse 25 år var Nordhuus los på Hohenzollern.
Forholdet mellom Nordhuus og keiser Wilhelm er utgangspunktet for en vandrehistorie som gikk verden rundt i 1904 og 1912 og som stadig vekk blir referert, i forskjellige sammenhenger. Historien handler om hvordan losen ikke lar seg overstyre av keiseren når de er uenige om hvordan seilingen skal foregå.
Første gang denne historien står på trykk er i 15. september 1904 i Rana Tidende. Historien innledes med at «Et engelsk ugeblad beretter følgende morsomme historie». Harstad Tidende følger opp med identisk historie den 19. september samme år. I disse to utgavene er det ankomsten til en norsk havn som er tema.
Etter dette blir samme historie gjengitt i aviser i Paris, i Australia og på New Zealand. Det samme gjentar seg i 1912, men da har historien skiftet litt karakter. Nå er det den snarsinte, men også rettferdige keiseren, som er hovedtema.
Barry Smith (ishockey)

Barry Smith (født 21. august 1952 i Buffalo i New York) er en amerikansk ishockeytrener. Han begynte sin trenerkarrieren i 1975 med Elmira College I 1986 begynte Smith en lang karriere som assistent og trener i NHL, jobbe med Buffalo Sabres, Pittsburgh Penguins, Detroit Red Wings, Phoenix Coyotes, Brunflo IK, og Vancouver Canucks, vant Stanley Cup fem ganger. I 2008 ble han hovedtrener for SKA St. Petersburg. Etter å ha vært  speider for Chicago Blackhawks, ble han hovedtrener for HC Lugano i Sveits.
Smith har også trent Frisk Asker.


== Referanser ==


== Eksterne lenker ==
(en) Barry Smith – Eurohockey.com 
(en) Barry Smith – Hockeydb.com 
(en) Barry Smith – Eliteprospects.com (personale)
Mazoch

Mazoch (Mazochová), Masoch (Masochová) er etternavnet til blant annet: 

Jan Mazoch (f. 1985), tsjekkisk skihopper.
Jiři Mazoch (f. 1990), tsjekkisk skihopper.


== Se også ==
Masochisme
HC Davos

HC Davos er en profesjonell, sveitsisk ishockeyklubb fra Davos, Sveits. Davos spiller i den sveitsiske National League A, som er rangert som Europas sjette beste ishockeyliga. Laget har spillere som tas ut til det sveitsiske landslaget og spillere som har spilt for National Hockey League. HC Davos er vertskap for den årlige Spengler Cup-turneringen som har vært arrangert siden 1923.


== Eksterne lenker ==
(de) Offisielt nettsted 
(en) HC Davos – kategori av bilder, video eller lyd på Commons 
HC Davos nettsted
Spengler Cup nettsted
ZSC Lions

Zürcher Schlittschuh Club Lions er et profesjonelt ishockeylag fra Zürich, Sveits, som spiller i National League A. Hallenstadion i zürichdistriktet Oerlikon er klubbens hjemmearena. Den har plass til 10 700 tilskuere. Klubben ble grunnlagt i 1930 og spilte på Dolder-Kunsteisbahn til 1950.


== Meritter ==
Sveitsiske mestere: 9 ganger1936, 1949, 1961, 2000, 2001, 2008, 2012, 2014, 2018:Continental Cup: 2 ganger2001, 2002Spengler Cup: 3 ganger1944, 1945, 1952:Sveitsiske Cup: 2 ganger1960, 1961:Silver Stone Trophy: 1 gang2009 Victoria Cup: 1 gang2009


== Eksterne lenker ==
Offisielt nettsted
(en) ZSC Lions – kategori av bilder, video eller lyd på Commons
Kreis Siegen

Kreis Siegen var en Landkreis som eksisterte innenfor Regierungsbezirk Arnsberg fra 1816 til 1974. Fra 1816 tilhørte den provinsen Westfalen, og fra 1946 var den en del av den tyske delstaten Nordrhein-Westfalen. Fra 1923 til 1969 hadde den navnet Landkreis Siegen.
Kretsens hovedstad var Siegen. Den 1. mars 1923 ble byen Siegen utskilt fra Kreis Siegen og omdannet til en kretsfri by. Den fortsatte likevel å være kretsens administrative sete. Under kommunalreformene den 1. juli 1966 ble Siegen igjen innlemmet i kretsen gjennom Gesetz zur Neugliederung des Landkreises Siegen.
Den 1. januar 1975 ble kretsen oppløst gjennom Sauerland/Paderborn-Gesetz, og innlemmet i den nye Kreis Siegen, som i 1984 skiftet navn til Kreis Siegen-Wittgenstein.
Kloten Flyers

Kloten Flyers er et ishockeylag fra byen Kloten i Sveits. 
Laget kommer opprinnelig fra EHC Kloten. Laget deltar i National League A og er kjent for sin promotering av unge spillere.
EHC Kloten vant det sveitsiske mesterskapet fire år på rad (1993–1996).


== Æresmedlemmer ==
4 Marco Klöti, 1992-2007
7 Peter Schlagenhauf, 1969-1994 vingspiller
20 Reto Pavoni, 1989-2002 målvakt
21 Roman Wäger, 1971-1998 vingspiller
24 Felix Hollenstein, 1985-2002 vingen, assistenttrener siden 2006
26  Mikael Johansson, senter, 1992-1997
32 Anders Eldebrink, 1990-1995 forsvarsspiller, hovedtrener siden 2006


== Eksterne lenker ==
Offisielt nettsted
(en) EHC Kloten – kategori av bilder, video eller lyd på Commons 
Unity Kloten
Orazio Satta Puliga

Orazio Satta Puliga (født 6. oktober 1910 i Torino, død 22. mars 1974 i Milano) var en italiensk bildesigner, kjent for å ha designet flere bilmodeller for Alfa Romeo.
Han studerte maskinteknikk ved det polytekniske universitetet i Torino, og begynte å arbeide i Alfa Romeos designavdeling i 1938. Satta ble forfremmet til designsjef i 1946, og ledet utviklingen av 158 og 159, 1900, Giulietta, Giulia, Montreal og Alfetta. Senere ble han direktør (1951) og visepresident (1969) i Alfa Romeo, før han trakk seg tilbake da han fikk diagnosen kreft i 1973.
Kreis Olpe

Kreis Olpe er en Landkreis i Regierungsbezirk Arnsberg i Landschaftsverbands Westfalen-Lippe i landskapene Sauerland og Südwestfalen. Fra 1816 til 1946 tilhørte den provinsen Westfalen. Siden 1946 har den vært en del av den tyske delstaten Nordrhein-Westfalen.


== Referanser ==


== Eksterne lenker ==
(de) Offisielt nettsted 
(en) Kreis Olpe – kategori av bilder, video eller lyd på Commons 
(en) Kreis Olpe – galleri av bilder, video eller lyd på Commons
Rolf Schjerven

Rolf Schjerven (født 15. oktober 1918 i Lardal, død 26. oktober 1978) var en norsk gårdbruker og politiker (H).
Schjerven var sønn av gårdbruker og stortingsrepresentant Nils Jakob Thisted Schjerven (1883–1955) og Grethe Ljøterud (1885–1927). Han hadde middelskoleeksamen fra 1935 og examen artium fra 1941. Han var utdannet sivilagronom fra Norges landbrukshøyskole (NLH) fra 1945 og var gårdbruker på farsgården Øvre Schjerven i Lardal 1946–1978. For sin krigsdeltagelse under andre verdenskrig ble han tildelt Deltagermedaljen.
Han var medlem av Lardal kommunestyre 1945–1955, 1959–1963 og 1971–1976, formann i Lardal Høyre 1949–1953 og 1956–1958, styremedlem i Vestfold Høyre 1950–1952 og 1954–1959, styreformann ved Vestfold landbruksskole 1951–1962 og nestformann i Statens Kornforretning 1968–1978. Schjerven var innvalgt på Stortinget fra Vestfold 1961–1969 og var medlem av Stortingets landbrukskomité gjennom denne tiden.


== Eksterne lenker ==
(no) Rolf Schjerven hos Stortinget 
(no) Rolf Schjerven hos Norsk senter for forskningsdata
Ole Fredrik Kirkebye

Ole Fredrik Kirkebye (født 20. april 1980 i Hamar) er en norsk tidligere ishockeyspiller. Han spilte 229 kamper for A-laget til Storhamar Dragons, som er moderklubben. Han la opp som aktiv spiller i 2003 for å satse på utdanning.


== Meritter ==
Norgesmester 2000
Seriemester 2 ganger
6 Sesonger i Storhamar


== Referanser ==


== Eksterne lenker ==
«Silarkivet / Alumni K / Kirkebye, Ole Fredrik». Storhamar Hockey. Besøkt 24. august 2021. 
(en) Ole Fredrik Kirkebye – Eurohockey.com 
(en) Ole Fredrik Kirkebye – Eliteprospects.com